આર્થિક દૃષ્ટિએઃ આ વર્ષ દરમિયાન તમારી મહેનત અને યોગ્યતા પ્રમાણે આવક ઓછી રહેવાનો યોગ છે. તેમાંય ૨૬ આૅક્ટોબર સુધી વધુ પરેશાની રહેશે. બાદમાં થોડી રાહત મળશે. ૦૨ નવેમ્બરથી નાણાકીય સ્થિતિ સુધરતી દેખાશે. નવેમ્બર-ડિસેમ્બરમાં ભાગ્યનો સારો સાથ મળતા તમે વધુ સારું કામ કરી શકશો. નોકરિયાત વર્ગ માટે ૧૩ જાન્યુઆરી પછીનો સમય લાભકર્તા રહેશે. જાન્યુઆરી, ફેબ્રુઆરી બંને મહિના નોકરી મળવાનો, બદલી, બઢતીના યોગ જણાય છે. સંતાનો પણ નોકરી કરતા થઇ જશે. જ્યારે માર્ચ મહિનો કોઇ મોટા ફેરફાર સૂચવતો નથી. મિલકતોના પ્રશ્નો ૮ માર્ચ સુધી ઉકેલી શકશો. એપ્રિલ મહિનો આવકની દૃષ્ટિએ ખૂબ જ લાભકર્તા રહેશે. દરેક વર્ગ માટે સારું કામ થવાના યોગ છે. ૧ મેથી ૧૪ મે કામ ધીમું પડશે. બાદમાં દરેક ક્ષેત્રે નોંધપાત્ર પ્રગતિ થતી જાવા મળશે. નોકરિયાત વર્ગ માટે પણ આ સમય લાભ અપાવનારો છે. જૂન-જુલાઇ મહિનો પણ આવક અપાવનારો છે. જે જાતકોને નોકરીની જરૂર છે તેમને નોકરી મળશે. આૅગસ્ટ મહિનામાં તમારી મહેનત પ્રમાણે વળતર ઓછું મળશે, પરંતુ ૧૭ આૅગસ્ટ બાદ સારું વળતર મળતું થઇ જશે. સપ્ટેમ્બર મહિનો ખૂબ જ રાહત આપતો દેખાય છે. ૧૯ સપ્ટેમ્બર પહેલા બદલી+બઢતીના યોગ પણ દેખાય છે. આૅક્ટોબર મહિનો સારો રહેશે. નોકરિયાત વર્ગને પણ ૧૭ નવેમ્બર પછી બદલી, બઢતીના યોગ બનતા દેખાશે.